พระราชบัญญัติเปลี่ยนแปลงเขตอำนาจศาลจังหวัดชัยภูมิและศาลจังหวัดภูเขียว พ.ศ. 2542
ประกาศวันที่ 1999-12-30

content: พระราชบัญญัติ เปลี่ยนแปลงเขตอำนาจศาลจังหวัดชัยภูมิและศาลจังหวัดภูเขียว พ.ศ. ๒๕๔๒
content: ภูมิพลอดุลยเดช ป.ร. ให้ไว้ ณ วันที่ ๒๙ ธันวาคม พ.ศ. ๒๕๔๒ เป็นปีที่ ๕๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรเปลี่ยนแปลงเขตอำนาจศาลจังหวัดชัยภูมิและศาลจังหวัดภูเขียว จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเปลี่ยนแปลงเขตอำนาจศาลจังหวัดชัยภูมิและศาลจังหวัดภูเขียว พ.ศ. ๒๕๔๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เปลี่ยนแปลงเขตอำนาจศาลจังหวัดชัยภูมิและศาลจังหวัดภูเขียว ดังนี้ (๑) ให้ศาลจังหวัดชัยภูมิ มีเขตตลอดท้องที่อำเภอเมืองชัยภูมิ อำเภอคอนสวรรค์ อำเภอจัตุรัส อำเภอเทพสถิต อำเภอเนินสง่า อำเภอบ้านเขว้า อำเภอบำเหน็จณรงค์ อำเภอภักดีชุมพล อำเภอหนองบัวระเหว และกิ่งอำเภอซับใหญ่ อำเภอจัตุรัส
sectionNo: 3
content: ในจังหวัดชัยภูมิ (๒) ให้ศาลจังหวัดภูเขียว มีเขตตลอดท้องที่อำเภอภูเขียว อำเภอเกษตรสมบูรณ์ อำเภอแก้งคร้อ อำเภอคอนสาร อำเภอบ้านแท่น และอำเภอหนองบัวแดง ในจังหวัดชัยภูมิ
sectionNo: 4
content: มาตรา ๔ บรรดาคดีของเขตท้องที่อำเภอภักดีชุมพล ซึ่งค้างพิจารณาอยู่ในศาลจังหวัดภูเขียว ในวันที่พระราชบัญญัตินี้ใช้บังคับ ให้คงพิจารณาพิพากษาในศาลจังหวัดภูเขียว
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่แต่เดิมกิ่งอำเภอภักดีชุมพล อำเภอหนองบัวแดง ตั้งอยู่ในเขตอำนาจศาลจังหวัดภูเขียว ต่อมาได้มีการแยกกิ่งอำเภอภักดีชุมพล ออกจากเขตท้องที่อำเภอหนองบัวแดง และยกฐานะกิ่งอำเภอภักดีชุมพล ซึ่งอยู่ในเขตอำนาจศาลจังหวัดภูเขียว
content: ขึ้นเป็นอำเภอภักดีชุมพลทำให้อำเภอภักดีชุมพลยังคงอยู่ภายในเขตอำนาจศาลจังหวัดภูเขียว แต่เนื่องจากระยะทางระหว่างอำเภอภักดีชุมพลและอำเภอภูเขียวอยู่ห่างกันถึง ๑๒๐ กิโลเมตร ประกอบกับการคมนาคมไม่สะดวกทำให้ประชาชนที่อยู่ในท้องที่อำเภอภักดีชุมพล
content: ซึ่งมีคดีความที่ศาลจังหวัดภูเขียวได้รับความเดือดร้อนในเรื่องค่าใช้จ่ายสำหรับการเดินทางและค่าที่พัก ดังนั้น เพื่อประโยชน์ในการอำนวยความยุติธรรมแก่ประชาชน และเพื่อความสะดวกในการปฏิบัติงานของข้าราชการที่เกี่ยวข้องในกระบวนการยุติธรรม สมควรเปลี่ยนแปลงเขตอำนาจศาลจังหวัดชัยภูมิให้ครอบคลุมอำเภอภักดีชุมพล
content: ซึ่งมีระยะทางห่างจากอำเภอเมืองชัยภูมิเพียง ๘๐ กิโลเมตร และมีการคมนาคมที่สะดวกกว่า จึงจำเป็นต้องตราพระราชบัญญัตินี้